Ei ole sattumaa, että juuri Japanista tuli yksi pianonrakennusalan tärkeimmistä valmistajamaista. Työmoraali ja tarkka, yksityiskohtainen toimintatapa suunnittelussa ja tuotannossa mahdollistaa maailman parhaan hinta-laatusuhteen. Tästä parhaana esimerkkinä U-sarjan pianot. Näitä erinomaisia pianoja Yamaha valmisti miljoonia 1970-90 luvuilla päämarkkinoiden ollessa kotimaa, Japani. Tunnetusti juuri tämän ajankohdan Yamahat ovat parhaita. 2000-luvulle tultaessa robottien osuus työnteossa lisääntyi ja sointi jostain syystä koveni. Laadukkaan pianon elinkaari ilman remonttejakin voi olla yli 100 vuotta. Koska pianot ovat edelleen hyviä ja kiinnostavia, niille on muodostunut isot jälkimarkkinat maailmalla. Aasiasta tuodaan tuhansia käytettyjä Yamaha pianoja muualle maailmaan joka kuukausi ja me olemme Suomeen tuoneet näitä pianoja jo vuodesta 2013 noin 1000kpl.
Alusta alkaen olemme tuoneet pelkästään parhaiksi luokiteltuja pianoja. Tarkka ja monivaiheinen uudistusprosessi mahdolistaa tasalaatuisen ja uudenveroisen pianon hankkimisen kohtuuhinnalla. Suuret ostomäärät ja myynti suoraan maahantuojalta antaa asiakkaalle erittäin kiinnostavaa lisäarvoa kohtuuhintaan. Olemme vakaasti sitä mieltä, että juuri tämän parempaa hankintaa ei ole mahdollista tehdä.